
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 166/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

	1
	Σκλαβενίτης Ευστάθιος (Πρόεδρος)  
	1
	Γαντζίας Ιωάννης 

	2
	Σκληρός Φίλιππος
	2
	Μπακογιώργος Χρήστος

	3
	Κονιδάρης Κωνσταντίνος 
	3
	Γιαννούτσος Χαράλαμπος

	4
	Αρματάς Γεράσιμος 
	4
	

	5
	Κωνσταντινίδη Σεβαστή
	5
	

	6
	Σολδάτος Γεώργιος 
	6
	

	7
	Λάζαρης Νικόλαος 
	7
	

	8
	Κάτσενου Θεοδώρα (Τ)
	8
	

	9
	Λάζαρης Αρίστος 
	9
	

	10
	Καραγιάννης Αθανάσιος (Τ)
	10
	

	11
	Καλός Χαράλαμπος 
	11
	(οι οποίοι ήταν απόντες

	12
	Λύγδας Σπυρίδων 
	12
	 αν και κλήθηκαν νόμιμα)

	13
	Μπελεγρίνος Σπυρίδων 
	13
	

	14
	Μαργέλη Μαρία (Τ)
	14
	

	15
	Γαζής Γεώργιος (Τ)
	15
	

	16
	Δρακονταειδής Κωνσταντίνος  
	16
	

	17
	Σέρβος Κωνσταντίνος
	17
	

	18
	Θερμός Ευάγγελος
	18
	

	19
	Βερροιώτης Ευάγγελος 
	19
	

	20
	Βεροιώτης Αλέξανδρος
	20
	

	21
	Βεργίνης Σπυρίδων
 (Τ)
	21
	

	22
	Τσιρογιάννης Γεώργιος
	22
	

	23
	Αραβανή Χριστίνα  (Τ)
	23
	

	24
	Γιαννιώτης Παναγιώτης (Τ)
	24
	

	25
	Αργυρός Νικόλαος (Τ)
	25
	

	26
	Πεντεσπίτης Νικόλαος
	26
	

	27
	
	27
	

	28
	
	28
	

	29
	
	29
	


Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:
Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.

Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 15ο:   Απόφαση Δ.Σ. για έγκριση συμμετοχής δημοτικής αντιπροσωπείας του Δήμου Λευκάδας στην πόλη Σιντζούκου της Ιαπωνίας, στο πλαίσιο της αδελφοποίησης και της διαπολιτισμικής ανταλλαγής μεταξύ των δύο Δήμων

                                                                                        Εισηγητής:  Σκλαβενίτης Ευστάθιος, Πρόεδρος Δ.Σ.
Ο Πρόεδρος του Δημ. Συμβουλίου, κ. Ευστάθιος Σκλαβενίτης, πήρε το λόγο και έθεσε υπόψη των μελών του Δ.Σ. τα εξής:
Έχοντας υπόψη:

Τις διατάξεις του άρθρου 65,67 και 69 του ν. 3852/2010 (Α΄ 87) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»

Τις διατάξεις του άρθρου 75 παρ. Ι περ. στ΄ του ν. 3463/2006 (Α΄ 114) «Κύρωση του Κώδικα Δήμων και Κοινοτήτων», όπως ισχύει, αναφορικά με τις αρμοδιότητες των Δήμων στον τομέα της παιδείας, του πολιτισμού και του αθλητισμού, και ιδίως την εφαρμογή πολιτικών για την ανάδειξη και προστασία του τοπικού πολιτισμού, την προβολή των πολιτιστικών αγαθών και την εφαρμογή πολιτιστικών προγραμμάτων. 

Τις διατάξεις του άρθρου 219 του ν. 3463/2006, όπως αντικαταστάθηκε με το άρθρο 93 του ν. 4674/2020 (Α΄ 53), σύμφωνα με τις οποίες οι Δήμοι συνεργάζονται με αντίστοιχους φορείς τοπικής αυτοδιοίκησης της αλλοδαπής, στο πλαίσιο των αρμοδιοτήτων τους, για την προαγωγή της συνεργασίας και της αλληλεγγύης, ενώ δύνανται, μεταξύ άλλων, να πραγματοποιούν πολιτιστικές, καλλιτεχνικές και αθλητικές εκδηλώσεις και ανταλλαγές αποστολών για θέματα που άπτονται των αρμοδιοτήτων τους. 

Τις διατάξεις της υποπαραγράφου Δ.9 του άρθρου 2 του ν. 4336/2015 (Α΄ 94), όπως ισχύει, σχετικά με τις δαπάνες μετακινούμενων εντός και εκτός Επικράτειας, οι οποίες εφαρμόζονται και στους Οργανισμούς Τοπικής Αυτοδιοίκησης α΄ βαθμού. Σύμφωνα με το άρθρο 16 του ως άνω νόμου, για μετακινήσεις στο εξωτερικό για εκτέλεση υπηρεσίας ή ειδική αποστολή αναγνωρίζονται, μεταξύ άλλων, το αντίτιμο των εισιτηρίων των συγκοινωνιακών μέσων και η ημερήσια αποζημίωση, σύμφωνα με τις ειδικότερες διατάξεις του νόμου. 

Τις διατάξεις του άρθρου 17 του ν. 4336/2015, όπως ισχύει, σχετικά με την ημερήσια αποζημίωση εξωτερικού και τις προϋποθέσεις καταβολής της. 

Τις διατάξεις του άρθρου 74Α του ν. 3852/2010, όπως προστέθηκε με το άρθρο 9 του ν. 5056/2023 (Α΄ 163).

Τις διατάξεις του π.δ. 80/2016 (Α΄ 145) «Ανάληψη υποχρεώσεων από τους διατάκτες», όπως ισχύει.

Την ισχύουσα αδελφοποίηση και τη σταθερή σχέση συνεργασίας μεταξύ του Δήμου Λευκάδας και του Δήμου Σιντζούκου της Ιαπωνίας.
Την πρόσκληση/ενημέρωση του Δήμου Σιντζούκου για την πραγματοποίηση επίσκεψης δημοτικής αντιπροσωπείας του Δήμου Λευκάδας στο πλαίσιο της διαπολιτισμικής ανταλλαγής μεταξύ των δύο Δήμων, κατά το χρονικό διάστημα από 16 έως 24 Οκτωβρίου 2026.
Ο Δήμος Λευκάδας, στο πλαίσιο της αδελφοποίησής του με την πόλη Σιντζούκου της Ιαπωνίας και με σκοπό την περαιτέρω ενίσχυση των δεσμών φιλίας και συνεργασίας μεταξύ των δύο πόλεων, προτίθεται να συμμετάσχει στη διαπολιτισμική ανταλλαγή που διοργανώνει ο Δήμος Σιντζούκου.

Η συγκεκριμένη δράση εντάσσεται στο πλαίσιο της διεθνούς συνεργασίας των Οργανισμών Τοπικής Αυτοδιοίκησης και αποσκοπεί στην ενδυνάμωση των σχέσεων μεταξύ των δύο Δήμων, στην ανταλλαγή εμπειριών και καλών πρακτικών, στην ανάδειξη της πολιτιστικής ταυτότητας και κληρονομιάς της Λευκάδας, καθώς και στην προβολή του Δήμου Λευκάδας σε διεθνές επίπεδο.

Παράλληλα, η συμμετοχή δημοτικής αντιπροσωπείας στη συγκεκριμένη δράση παρέχει τη δυνατότητα ουσιαστικής εκπροσώπησης του Δήμου Λευκάδας και ανάπτυξης περαιτέρω συνεργασιών στους τομείς του πολιτισμού, της παιδείας, του τουρισμού, της τοπικής ανάπτυξης και γενικότερα σε θέματα κοινού ενδιαφέροντος.

                     Κατόπιν των ανωτέρω:
                                                                   ΕΙΣΗΓΟΥΜΑΣΤΕ

 1.την έγκριση της συμμετοχής του Δήμου Λευκάδας στη διαπολιτισμική ανταλλαγή που διοργανώνει ο Δήμος Σιντζούκου της Ιαπωνίας, στο πλαίσιο της αδελφοποίησης και της συνεργασίας μεταξύ των δύο Δήμων, κατά το χρονικό διάστημα από 16 έως 24 Οκτωβρίου 2026, με την αποστολή δημοτικής αντιπροσωπείας αποτελούμενης από τον Δήμαρχο Λευκάδας κ. Ξενοφώντα Βεργίνη, τον Αντιδήμαρχο κ. Σκηρό Φίλιππο, την Αντιδήμαρχο κα Κωνσταντινίδη Σεβαστή, την Ειδική Συνεργάτιδα Δημάρχου κα Ανδριάννα Φούκα, τον Ειδικό Συνεργάτη κ. Κάτσενο Σωτήρη, την υπάλληλο του Αυτοτελούς Τμήματος Πολιτισμού κα Κονιδάρη Νικολέττα, την υπάλληλο του Αυτοτελούς Τμήματος Προγραμματισμού κα Φραγκούλη Αμαλία και την υπάλληλο της Διεύθυνσης Προσωπικού κα Χαλκιοπούλου Γεωργία, καθώς και την παράλληλη συμμετοχή πολιτών του Δήμου Λευκάδας στις δράσεις της διαπολιτισμικής ανταλλαγής.

Η συμμετοχή των ανωτέρω αιρετών, υπαλλήλων και συνεργατών, καθώς και η συμμετοχή πολιτών του Δήμου Λευκάδας, κρίνεται αναγκαία και πρόσφορη για την εκπροσώπηση του Δήμου, την ενεργό συμμετοχή στις προβλεπόμενες δράσεις, εκδηλώσεις και

 συναντήσεις της διαπολιτισμικής ανταλλαγής και την περαιτέρω ενίσχυση των δεσμών φιλίας, αμοιβαίας κατανόησης και πολιτιστικής συνεργασίας μεταξύ των δύο Δήμων

Αναχώρηση στις 16/10/2026 από τη Λευκάδα, μετάβαση οδικώς στον Αερολιμένα της Αθήνας, μετακίνηση στις 16/10/2026 αεροπορικώς από την Αθήνα στο Τόκιο. 

Επιστροφή στις 24/10/2026 αεροπορικώς από το Τόκιο στην Αθήνα  και στην συνέχεια μετάβαση οδικώς από την Αθήνα στη Λευκάδα στις 25/10/2026 .

Ο Δήμος θα καλύψει τα οδοιπορικά έξοδα από Λευκάδα-Αθήνα και αντίστροφα καθώς  και τα αεροπορικά εισιτήρια (οικονομικός ναύλος). 
Τα έξοδα φιλοξενίας (διαμονής & διατροφής) θα καλυφθούν από τον Δήμο της πόλης Σιντζούκου. Η ημερήσια αποζημίωση θα καλυφθεί σύμφωνα με τις διατάξεις του Ν.4336/2015,άρθρο 17

2.  Την εξειδίκευση από τη Δημοτική Επιτροπή των απαιτούμενων πιστώσεων για την κάλυψη των ανωτέρω δαπανών, σύμφωνα με τις αρμοδιότητές της που προβλέπονται στο άρθρο 74Α του ν. 3852/2010
Η σχετική δαπάνη θα βαρύνει τις εγγεγραμμένες πιστώσεις του προϋπολογισμού του Δήμου Λευκάδας οικονομικού έτους 2026, στους αντίστοιχους ΑΛΕ.
Ακολούθησε ψηφοφορία κατά την οποία δεκατέσσερις (14) Δ.Σ. ψήφισαν υπέρ της εισήγησης
                        Κατά της εισήγησης ψήφισαν οι Δ.Σ. Καλός Χαράλαμπος, Λύγδας Σπυρίδων, Δρακονταειδής Κων/νος, Σέρβος Κων/νος
Μετά τα ανωτέρω, το Δ.Σ. αφού έλαβε υπόψη του την εισήγηση
ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ
Την έγκριση συμμετοχής δημοτικής αντιπροσωπείας του Δήμου Λευκάδας στην πόλη Σιντζούκου της Ιαπωνίας, στο πλαίσιο της αδελφοποίησης και της διαπολιτισμικής ανταλλαγής μεταξύ των δύο Δήμων

   
Η απόφαση αυτή πήρε αρ. 166/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

